
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1042 


8 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μέρουςτου εσωτερικού κανονισμού λειτουρ¬ 


γίας του Ιονίου Πανεπιστημίου. 1 

Έγκριση του Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυή¬ 
σεων (Ο.ΠΈ.ΚΈ.Π.Ε.) ως Οργανισμού Πληρωμών 2 
Ανασυγκρότηση Επιτροπής του άρθρου 26 του Ν. 

2190/94 . 3 

Προσθήκη τμήματος φυγής στο παράρτημα Ελληνι¬ 
κού Ωδείου Ρεθύμνου. 4 

Έγκριση του Οργανισμού Εσωτερικής Υπηρεσίας των 
«ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ» Δήμου Αγ. 

Βαρβάρας. 5 

Τροποποίηση του Κανονισμού Εκκαθάρισης Χρηματι¬ 
στηριακών Συναλλαγών. 6 


ΑΠΟΦΑΣΕΙ Σ 

Αριθ. 58048/Β1 (1) 

Έγκριση μέρουςτου εσωτερικού κανονισμού λειτουρ¬ 
γίας του Ιονίου Πανεπιστημίου. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις 

1. Του άρθρου 5παρ. 1 και3ζτου Ν. 2083/92 (Α' 159). 

2. Το γεγονός ότι απάτην εφαρμογή των διατάξεων της 
απόφασης αυτής δεν προκαλείται δαπάνη σε βάρος του 


προϋπολογισμού του Ιονίου Πανεπιστημίου (άρθρο 29Α 
του Ν. 1558/85 όπως αυτό προσετέθη με το άρθρο 27 του 
Ν. 2081/92 και τροποποιήθηκε μετο άρθρο 1 παρ. 2α του 
Ν. 2469/97 (Α' 38), αποφασίζουμε: 

Εγκρίνουμε τον εσωτερικό κανονισμό λειτουργίας του 
Ιονίου Πανεπιστημίου κατά το μέρος που αφορά τον κα¬ 
θορισμό των τύπων των χορηγούμενων μεταπτυχιακών 
διπλωμάτων ειδίκευσης: α) του Διεπιστημονικού προ¬ 
γράμματος μεταπτυχιακών σπουδών «Ιστορία της Πόλης 
και Κτιριοδομίας μετά το 16ο αιώνα» του Τμήματος Ιστο¬ 
ρίας και β) του Διαπανεπιστημιακού - Διατμηματικού Προ¬ 
γράμματος μεταπτυχιακών Σπουδών των Τμημάτων Ιστο¬ 
ρίας και Αρχειονομίας - Βιβλιοθηκονομίας του Ιονίου Πα¬ 
νεπιστημίου και του Τμήματος Ιστορίας και Αρχαιολογίας 
του Πανεπιστημίου Ιωαννίνων «Ιστορία και Τεκμηρίωση 
στα σύγχρονα ζητήματα», τους οποίους κατάρτισε η Διοι¬ 
κούσα Επιτροπή του Ιδρύματος αυτού στην 7η/14.6.02 
συνεδρίασή της και ο οποίος έχει ως ακολούθως: 

Η ΔΙΟΙΚΟΥΣΑ ΕΠΙΤΡΟΠΗ 
ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Τιςδιατάξειςτου άρθρου 5του Ν. 2083/92, αποφασίζει, 
καταρτίζει τον εσωτερικό κανονισμό λειτουργίας του 
ιδρύματος κατά το μέρος που αφορά τον καθορισμό των 
τύπων των μεταπτυχιακών διπλωμάτων ειδίκευσης α) Διε¬ 
πιστημονικού προγράμματος μεταπτυχιακών σπουδών 
«Ιστορία της Πόλης και Κτιριοδομίας μετά το 16ο αιώνα» 
του Τμήματος Ιστορίας και β) του Διαπανεπιστημιακού - 
Διατμηματικού Προγράμματος μεταπτυχιακών Σπουδών 
των Τμημάτων Ιστορίας και Αρχειονομίας - Βιβλιοθηκονο¬ 
μίας του Ιονίου Πανεπιστημίου και Ιστορίας και Αρχαιολο¬ 
γίας του Πανεπιστημίου Ιωαννίνων «Ιστορία και Τεκμη¬ 
ρίωση στα σύγχρονα ζητήματα», ως ακολούθως: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΙΟΝΙΟ ΠΑΝΕΠΙΣΤΗΜΙΟ 



ΜΕ ΠΡΟΤΑΣΗ 

ΤΗΣ ΣΥΝΤΟΝΙΣΤΙΚΗΣ ΕΠΙΤΡΟΠΗΣ 

ΤΟΥ ΔΙΕΠΙΣΤΗΜΟΝΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
«Ιστορία της Πόλης και Κτιριοδομίας μετά τον 16° αιώνα» 

ΤΟΥ ΤΜΗΜΑΤΟΣ ΙΣΤΟΡΙΑΣ 

ΑΠΟΝΕΜΕΙ 


Στ ν. 

.... οποί ... τον 


του έτους.εκπλήρωσε τις υποχρεώσεις 


Κέρκυρα 


ΔΙΕΠΙΣΤΗΜΟΝΙΚΟ ΜΕΤΑΠΤΥΧΙΑΚΟ ΔΙΠΛΩΜΑ ΕΙΔΙΚΕΥΣΗΣ 
ΣΤΟ ΕΠΙΣΤΗΜΟΝΙΚΟ ΠΕΔΙΟ 

«Ιστορία της Πόλης και Κτιριοδομίας μετά τον 16° αιώνα» 

ΣΤΟΝ ΤΟΜΕΑ. 

ΜΕ ΒΑΘΜΟ. 


Ο Διευθυντής Ο Γραμματέας Ο Πρόεδρος της Διοικούσας Επιτροπής 

του Προγράμματος του Τμήματος Ιστορίας του Ιονίου Πανεπιστημίου 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΙΟΝΙΟ ΠΑΝΕΠΙΣΤΗΜΙΟ 
ΤΟ ΠΑΝΕΠΙΣΤΗΜΙΟ ΙΩΑΝΝΙΝΩΝ 



ΜΕ ΠΡΟΤΑΣΗ 

ΤΗΣ ΕΙΔΙΚΗΣ ΔΙΑΤΜΗΜΑΤΙΚΗΣ ΕΠΙΤΡΟΠΗΣ 
ΤΟΥ ΔΙΑΠΑΝΕΠΙΣΤΗΜΙΑΚΟΥ-ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ 
«Ιστορία και Τεκμηρίωση στα Σύγχρονα ζητήματα» 

ΜΕ ΣΥΝΤΟΝΙΖΟΝ ΤΟ ΤΜΗΜΑ ΙΣΤΟΡΙΑΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 
ΚΑΙ ΣΥΜΜΕΤΕΧΟΝΤΑ ΤΑ ΤΜΗΜΑΤΑ ΑΡΧΕΙΟΝΟΜΙΑΣ - 
ΒΙΒΛΙΟΘΗΚΟΝΟΜΙΑΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ ΚΑΙ ΤΟ ΤΜΗΜΑ 
ΙΣΤΟΡΙΑΣ ΚΑΙ ΑΡΧΑΙΟΛΟΓΙΑΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

ΑΠΟΝΕΜΕΙ 


Στον/την 


του.από 


ο οποίος-α τον 


εκπλήρωσε τις υποχρεώσεις του 


ΔΙΑΠΑΝΕΠΙΣΤΗΜΙΑΚΟ - ΔΙΑΤΜΗΜΑΤΙΚΟ ΜΕΤΑΠΤΥΧΙΑΚΟ ΔΙΠΛΩΜΑ 

(υττ’ αριθμ.) ΕΙΔΙΚΕΥΣΗΣ ΣΤΗΝ ΕΠΙΣΤΗΜΟΝΙΚΗ ΠΕΡΙΟΧΗ ΤΗΣ ΙΣΤΟΡΙΑΣ 

ΣΤΗΝ ΚΑΤΕΥΘΥΝΣΗ ΒΑΛΚΑΝΙΟΛΟΓΟΙ-ΤΕΚΜΗΡΙΩΤΕΣ 


ΜΕ ΒΑΘΜΟ 


Κέρκυρα,. 

Ο Διευθυντής Ο Γραμματέας του Ο Πρόεδρος της Διοικούσας Επιτροπής Ο Πρύτανης 

του Προγράμματος Συντονίζοντος Τμήματος Ιστορίας του Ιονίου του Πανεπιστημίου 

Πανεπιστημίου Ιωαννίνων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 271562 (2) 

Έγκριση του Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) ως Οργανισμού Πληρωμών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α/85), 
όπως συμπληρώθηκαν με το άρθρο 27 Ν. 2081/92 και 
όπως αυτές αντικαταστάθηκαν με το άρθρο 1 παρ. 2α Ν. 
2469/97 (ΦΕΚ 38/Α/97). 

2. Τις διατάξεις των άρθρων 13 μέχρι και 29 του Ν. 
2637/98 « Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε- 
ων»(ΦΕΚ 200/Α/98) όπως τροποποιήθηκαν και συμπλη¬ 
ρώθηκαν με το άρθρο 4του Ν. 2732/99 (ΦΕΚ 154/Α/99) και 
το άρθρο 24 του Ν. 2945/01 (ΦΕΚ223/Α/01). 

3. Τις διατάξεις των άρθρων 22, 23, 26, 27 και 28 του Ν. 
992/79 (ΦΕΚ280/Α/79). 

4. Την 48178/3.9.1999 απόφαση Υπουργού Γεωργίας 
περί «Ορισμού μελών του Διοικητικού Συμβουλίου του 
Οργανισμού Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
- Ν.Π.Ι.Δ. (ΦΕΚ 1766/Β/1999)»όπωςτροποποιήθηκε μετα¬ 
γενέστερα. 

5. Τον Κανονισμό Οργανωτικής Διάρθρωσης και Λει¬ 
τουργίας των Υπηρεσιών του Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.) -Ν.Π.Ι.Δ.(ΦΕΚ1104/Β/2000). 

6. Τον Κανονισμό του Συμβουλίου 1258/99 «περί χρη¬ 
ματοδότησης της Κοινής Γεωργικής Πολιτικής» και τον 
Καν. 1259/99του Συμβουλίου. 

7. Τον Κανονισμό της Επιτροπής 1663/95 και ιδιαίτερα 
το Παράρτημα αυτού « Προσανατολισμοί για τα κριτήρια 
έγκρισης ενός Οργανισμού Πληρωμών». 

8. Την 379286/2.8.2001 απόφαση Υπουργού Γεωργίας « 
Έγκριση του Ο.Π.Ε.Κ.Ε.Π.Ε. ως Οργανισμού Πληρωμών» 
(ΦΕΚ 1102/Β/22.8.2001) και για το χρονικό διάστημα από 
3.9.2001 έως 31.8.2002. 

9. Το από 18.7.2002 Πρακτικό της Επιτροπής που ορί¬ 
στηκε με την 243267/27.3.2002 απόφασή μας για την εξέ¬ 
ταση των κριτηρίων έγκρισης του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών. 

10. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
προϋπολογισμού του Ν.Π.Ι.Δ. - Ο.Π.Ε.Κ.Ε.Π.Ε. και του 
κρατικού προϋπολογισμού, αποφασίζουμε: 

1. Εγκρίνουμε από 1.9.2002 τον Οργανισμό Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε. - Ν.Π.Ι.Δ.) ως Οργανισμό 
Πληρωμών των μέτρων που χρηματοδοτούνται από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων - Τμήμα Εγγυήσεων (ΕΓΤΠΕ - Τμήμα Εγγυήσεων). 

Η απόφαση αυτή εφαρμόζεται από 1.9.2002. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 273930 (3) 

Ανασυγκρότηση Επιτροπής του άρθρου 26 του 
Ν. 2190/94. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 « Κυβέρνηση και Κυβερ¬ 
νητικά Όργανα», όπωςτροποποιήθηκε μεταγενέστερα. 

2. Τις διατάξεις της παρ. 4 του άρθρου 3του Ν. 2349/95 
(Φ.Ε.Κ. 224/τ.Α'/1.11.95), σύμφωνα με την οποία, στις δια¬ 
τάξεις της παρ. 13του άρθρου 25του Ν. 2190/94 (Φ.Ε.Κ. 
28/τ.Α'/3.3.94) υπάγονται και οι υπάλληλοι της ΚΥΔΕΠ 
που παρέμειναν σ’ αυτήν για τις ανάγκες της εκκαθαρίσε- 
ως θεωρούμενοι ως απολυθέντες με τη θέση της ΚΥΔΕΠ 
υπό εκκαθάριση. 

3. Τις διατάξεις της παρ. 14 του άρθρου 25 του 
Ν.2190/94. 

4. Τις διατάξεις του άρθρου 26 του Ν. 2190/94 (Φ.Ε.Κ 
28/Τ. Α73.3.94), όπως συμπληρώθηκε με τις διατάξειςτου 
άρθρου 8του Ν. 2206/94 (Φ.Ε.Κ. 62/τ.Α'/20.4.94). 

5. Την 415168/11.12.95 απόφαση Υπουργού Γεωργίας 
που αφορά τη συγκρότηση Τριμελούς Επιτροπής σύμ¬ 
φωνα με τις διατάξειςτου άρθρου 26 του Ν. 2190/94 που 
δημοσιεύθηκε στο ΦΕΚ 1045/τ.Β'/20.12.95, καθώς επίσης 
και την 277251 /4.1.96 όμοια, σχετικά με τον ορισμό μελών 
αυτής. 

6. Το από 7.3.96 πρακτικό της Τριμελούς Επιτροπήςτου 
άρθρου 26 παρ. 4 του Ν. 2190/94 με το οποίο, μεταξύ των 
άλλων, απορρίφθηκαν οι αιτήσεις για επαναπρόσληψη 
των υπαλλήλων της ΚΥΔΕΠ που παρέμειναν σ’ αυτή μετά 
της θέσης της υπό εκκαθάριση και για τις ανάγκες της εκ¬ 
καθάρισης και ειδικότερα των Δάλπα Γεωργίου, Δογιαν- 
νίδη Γρηγορίου, Μήλιου Νικολάου, Παπαθανασίου Γεωρ¬ 
γίου, Παπαχριστοδούλου Ιωάννη, Πολίτη Σταύρου και 
Στανίση Κωνσταντίνου, για τους λόγους που αναφέρο- 
νται σ’ αυτό. 

7. Την 748/8.3.2002 απόφαση του Διοικητικού Εφετείου 
Αθηνών, με την οποία ακυρώνει το από 7.3.96 πρακτικό 
της Τριμελούς Επιτροπής του άρθρου 26 παρ. 4 του Ν. 
2190/94 μόνον κατά το μέρος που αφορά τους ανωτέρω 
αιτούντες. 

8. Το γεγονός ότι μετά την 748/8.3.2002 απόφαση του 
Δ.Ε.Α., οι αιτήσεις των ανωτέρω υπαλλήλων της ΚΥΔΕΠ 
θα πρέπει να επανεξετασθούν από επιτροπή του άρθρου 
26 (παρ. 4) του Ν. 2190/94, αποφασίζουμε: 

Ανασυγκροτούμε στο Υπουργείο Γεωργίας, Τριμελή 
Επιτροπή από μονίμους υπαλλήλους, εκ των οποίων, οι 
δύο (2) είναι υπάλληλοι του κλάδου ΠΕ 9 Διοικητικού του 
Υπουργείου Γεωργίας, με ισάριθμους αναπληρωτές του 
ιδίου κλάδου και ο ένας (1) είναι εκπρόσωπος της ΑΔΕΔΥ 
με τον αναπληρωτή του, σύμφωνα με τις διατάξεις του 
άρθρου 26 του Ν. 2190/94, για την επανεξέταση αιτήσεων 
επαναπρόσληψης των πρώην υπαλλήλων της ΚΥΔΕΠ 
Δάλπα Γεωργίου, Δογιαννίδη Γρηγορίου, Μήλιου Νικολά- 

ου, Παπαθανασίου Γεωργίου, Παπαχριστοδούλου Ιωάν¬ 
νη, Πολίτη Σταύρου και Στανίση Κωνσταντίνου που παρέ- 
μειναν σ’ αυτή για τις ανάγκες της εκκαθαρίσεως θεω¬ 
ρούμενοι ως απολυθέντες με τη θέση της ΚΥΔΕΠ υπό εκ¬ 
καθάριση (άρθρο 3 παρ. 4 του Ν. 2349/95), λόγω του ότι 
με την αριθμ. 748/2002 απόφαση του Διοικητικού Εφετεί- 
ου Αθηνών ακυρώνεται το από 7.3.96 πρακτικό της Τριμε- 
λούς Επιτροπής του άρθρου 26 του Ν. 2190/94 που είχε 
συγκροτηθεί με την 415168/11.12.95 απόφαση του 
Υπουργού Γεωργίας, μόνον κατά το μέρος που αφορά 
τους ανωτέρω αιτούντες. 

Πρόεδρος της ανωτέρω επιτροπής ορίζεται ο αρχαιό¬ 
τερος υπάλληλος του κλάδου ΠΕ 9 Διοικητικού. 

Γραμματέα της επιτροπής ορίζουμε μόνιμο υπάλληλο 
του Υπουργείου Γεωργίας των κλάδων ΠΕ9 Διοικητικού η 
ΔΕ4 Διοικητικού - Λογιστικού με αναπληρωτή υπάλληλο 
του ιδίου κλάδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2002 

ΟΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/39165 (4) 

Προσθήκη τμήματος φυγής στο παράρτημα Ελληνικού 
Ωδείου Ρεθύμνου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεοις θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ ΠΟ/ΓΝΘΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού στους Γ εν. Γ ραμματείς, Γ εν Δι¬ 
ευθυντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. του ΥΠ.ΠΟ» (ΦΕΚ987/Β/28.11.91). 

6. Την από 8.7.2002 αίτηση του Ελληνικού Ωδείου μετά 
συνημμένα δικαιολογητικά, αποφασίζουμε: 

Εγκρίνουμε τη λειτουργία τμήματος φυγής, στο πα¬ 
ράρτημα Ελληνικού Ωδείου Ρεθύμνου, από το σχολικό 
έτος 2002-2003. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. 39045 (5) 

Έγκριση του Οργανισμού Εσωτερικής Υπηρεσίας των 
«ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ»Δήμου Αγ. Βαρ¬ 
βάρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 19/2002 απόφαση του Δημοτικού Συμβουλίου 
του Δήμου Αγ. Βαρβάρας με την οποία εκφράζει την σύμ¬ 
φωνη γνώμη του για την 4/2002 απόφαση του Διοικητικού 
Συμβουλίου του Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ» 
Δήμου Αγ. Βαρβάρας. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 13/15/17.5.2002 πρακτικό 
του, αποφασίζουμε: 

Εγκρίνουμε την 4/2002 απόφαση του Διοικητικού Συμ- 
βουλίουτων Δημοτικών Παιδικών Σταθμών Αγ. Βαρβάρας 
περί ψηφίσεως του Οργανισμού Εσωτερικής Υπηρεσίας 
αυτών ως εξής: 

Άρθρο 1 

Το νεοσυσταθέν Ν.Π.Δ.Δ. Δήμου Αγίας Βαρβάρας έχει 
τίτλο «Δημοτικοί Παιδικοί Σταθμοί Δήμου Αγίας Βαρβά¬ 
ρας» και Διακριτικό τίτλο «ΔΗ.ΠΑΙ.Σ.Δ.Α.Β» 

Άρθρο 2 

Σκοπός του Νομικού Προσώπου είναι να παρέχει αγω¬ 
γή στα παιδιά προσχολικής ηλικίας ώστε: 

α) Να τα βοηθήσει να ενταχθούν ομαλά στο Δημοτικό 
Σχολείο. 

β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

γ) Να εξαλείψει κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο τωνγονέωντους (παιδιά εργαζομένων, κύρια των οι¬ 
κονομικά ασθενέστερων στρωμάτων), δηλαδή να παρέχει 
αντισταθμιστική αγωγή. 

δ) Να εξυπηρετήσει τους εργαζόμενους γονείς και να 
αποτελέσει κέντρο κοινωνικής πολιτικής και βοήθειας (να 
ευαισθητοποιεί, ενημερώνει και προβληματίζει τους γο¬ 
νείς των παιδιών σε θέματα παιδαγωγικής και παιδικής 
ψυχαγωγίας). 

Άρθρο 3 

Διάρθρωση Υπηρεσιών 

Οι υπηρεσίες του Νομικού Προσώπου λειτουργούν σε 
επίπεδο Διεύθυνσης. 

Η Διεύθυνση αποτελείται από τα εξής τμήματα: 

Α) Τμήματα Προσχολικής Αγωγής: 

1. Ιο Τμήμα 

2. 2ο Τμήμα 

3. 3ο Τμήμα 

4. 4ο Τμήμα 

Β) Τμήμα Διοικητικής - Οικονομικής Υποστήριξης 

Ο αριθμός τωντμημάτων Προσχολικής Αγωγής που θα 
λειτουργούν κάθε φορά και η κάλυψη των αντίστοιχων θέ¬ 
σεων θα γίνεται με απόφαση του Δ.Σ. ανάλογα με την χω¬ 
ροταξική κατανομή των παιδικών Σταθμών και τον αριθμό 
των βρεφών/νηπίων. 

Άρθρο 4 

ΔΙΕΥΘΥΝΣΗ ΝΟΜΙΚΟΥ ΠΡΟΣΩΠΟΥ 

Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία των σύμφωνα με τον ισχύοντα 
κανονισμό. 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
προϊσταμένους Τμημάτων για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας, 
προτείνοντας ενιαίο παιδαγωγικό πρόγραμμα. 

2. Εποπτεύει, συντονίζει και κατευθύνει το παιδαγωγικό 
έργο των Τμημάτων. 

3. Είναι αρμόδιος για την εύρυθμη λειτουργία του Νομι¬ 
κού Προσώπου και την τήρηση του κανονισμού. 

4. Εισηγείται στο Πρόεδρο του Διοικητικού Συμβουλίου 
κάθε θέμα που ασχολείται με τη λειτουργία, το προσωπι¬ 
κό, τους γονείς και την υλικοτεχνική υποδομή των Τμημά¬ 
των όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργία τους 

• το παιδαγωγικό υλικό και τον πόσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση του κτιρίου 

• την επιμόρφωση του προσωπικού 

5. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των Τμημάτων τους. 

6. Συνεργάζεται αρμονικά με το Τμήμα Διοικητικής Στή¬ 
ριξης, το οποίο οφείλει να παρέχει κάθε στοιχείο για να 
διασφαλισθεί η εύρυθμη λειτουργία του Νομικού Προσώ¬ 
που και η επίτευξη των σκοπών του. 

7. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

8. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού σε συνεργασία πάντα με τους προϊσταμένους των 
τμημάτων, ώστε να μην δημιουργούνται λειτουργικά προ¬ 
βλήματα στο Σταθμό. 

9. Είναι υπεύθυνος για την υλοποίηση των αποφάσεων 
του Δ.Σ και του Προέδρου και φροντίζει για την τήρηση 
των πρακτικών του Δ.Σ. 

Άρθρο 5 

ΤΜΗΜΑΤΑ ΠΡΟΣΧΟΛΙΚΗΣ ΑΓΩΓΗΣ 

Τ α τμήματα Π ροσχολικής Αγωγής επιμελούνται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Καθήκοντα προϊσταμένου Τμήματος 
Προσχολικής Αγωγής 

1. Είναι υπεύθυνος για την εύρυθμη λειτουργία του Τμή¬ 
ματος και την τήρηση του κανονισμού λειτουργίας. 

2. Είναι υπεύθυνος για την παροχή σωστής προσχολι¬ 
κής αγωγής στα φιλοξενούμενα βρέφη και νήπια σε συ¬ 
νεργασία με το παιδαγωγικό προσωπικό (Βρεφονηπιοκό¬ 
μους κλπ). 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση τις ανάγκες του Τμήματος 


σε προσωπικό και πάσης φύσεως εξοπλισμό και την επι¬ 
μόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων οι οποίες γίνονται μετά από συνεννόηση με την Δι¬ 
εύθυνση. 

6. Τηρεί όλα τα απαραίτητα βιβλία. 

Άρθρο 6 

ΤΜΗΜΑ ΔΙΟΙΚΗΤΙΚΗΣ & ΟΙΚΟΝΟΜΙΚΗΣ 
ΥΠΟΣΤΗΡΙΞΗΣ 

Το τμήμα Διοικητικής και Οικονομικής Υποστήριξης επι- 
μελείταιτις παντός είδους διοικητικές και οικονομικές ερ¬ 
γασίες του Σταθμού. 

Καθήκοντα προϊσταμένου Τμήματος Διοικ./ 
Οικονομικής Υποστήριξης 

1. Είναι υπεύθυνος για την προμήθεια και τον έγκαιρο 
εφοδιασμό του Νομικού Προσώπου μετά αναγκαία τρό¬ 
φιμα και λοιπά υλικά που είναι απαραίτητα για την εύρυθ¬ 
μη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Επιμελείται την σύνταξη των μισθολογικών καταστά¬ 
σεων του προσωπικού και φροντίζει για την εκκαθάριση 
μισθών, επιδομάτων, προσαυξήσεων κ.λ.π. του προσωπι¬ 
κού. 

4. Συνεργάζεται με τον Διευθυντή για την κατάρτιση του 
προϋπολογισμού - απολογισμού - ισολογισμού. 

5. Επιμελείται την γραμματειακή υποστήριξη του Δ.Σ. 

6. Τηρεί όλα τα απαραίτητα βιβλία. 

Άρθρο 7 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 

θέσεις.10 

Βαθμός Δ' - Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΟΣ 

Θέσεις.11 

Βαθμός Δ' - Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

θέσεις.2 

Βαθμός Δ'- Α' 

4. ΚΛΑΔΟΣ ΤΕ ΠΛΗΡΟΦΟΡΙΚΗΣ 

Θέσεις.1 

Βαθμός Δ' - Α' 

5. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 

θέσεις.2 

Βαθμός Δ' - Α' 

6. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

Θέσεις.1 

Βαθμός Δ' - Α' 

7. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις.7 

Βαθμός Δ'- Α' 

8. ΚΛΑΔΟΣ ΔΕ ΟΔΗΓΩΝ 

θέσεις.2 

Βαθμός Δ'- Α' 

9. ΚΛΑΔΟΣ ΔΕ32 ΜΑΓΕΙΡΩΝ 

Θέσεις.5 

Βαθμός Δ' - Α' 













ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


14367 


10. ΚΛΑΔΟΣ ΥΕΙ ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ 

θέσεις.1 

Βαθμός Ε'- Β' 

11. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις.3 

Βαθμός Ε'- Β' 

12. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

θέσεις.6 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (προσωρινός) 

θέσεις.3 

2. ΤΕ ΒΡΕΦΟΝΗΠΙΟΚΟΜΟΣ 

Θέσεις.7 

3. ΔΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

Θέσεις.1 

4. ΥΕ 14 ΜΑΓΕΙΡΩΝ 

Θέσεις.3 

5. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

θέσεις.4 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 
Θέσεις.3 

Γ ΕΠΟΧΙΑΚΟ ΠΡΟΣΩΠΙΚΟ 
Θέσεις.5 

Όλοι οι υπάλληλοι των πρώην Κ.Π.Σ. και Κ.Β.Σ. μετα¬ 
τάσσονται σε προσωποπαγείς θέσεις του Ν.Π.Δ.Δ. και, 
ανεξαρτήτου κλάδου και κατηγορίας, διατηρούν όλα τα 
δικαιώματά που απορρέουν από τη θέση διορισμού τους. 

Άρθρο 8 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Οι Προϊστάμενοιτων Υπηρεσιακών Μονάδων και οι αντί¬ 
στοιχοι Κλάδου αυτών ορίζονται ως εξής: 

Διευθυντήςτου Νομικού Προσώπου Δημοτικών Βρεφο¬ 
νηπιακών Σταθμών επιλέγεται η υπάλληλος του Κλάδου 
ΠΕ Νηπιαγωγών (προσ.) ή ΠΕ Νηπιαγωγών ή ΤΕ Νηπια¬ 
γωγών (προσ.) ή ΤΕ16 Νηπιαγωγών (προσ.) ή ΤΕ Βρεφο¬ 
νηπιοκόμων ή ΤΕ9 Βρεφονηπιοκόμων ή ΤΕ16 Νηπιαγω¬ 
γών, όπως ο Νόμος ορίζει. 

Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού ή ΤΕ 17 Διοικητικού Λογιστικού ή ΤΕ19 Πλη¬ 
ροφορικής Προγραμματιστών Η/Υ ή ΔΕ Διοικητικού Λογι¬ 
στικού ή ΔΕΙ Διοικητικού ή ΔΕ38 Χειριστών Η/Υ, όπως ο 
Νόμος ορίζει. 

Προϊστάμενοι Τμημάτων των Δημοτικών Βρεφονηπια¬ 
κών Σταθμών επιλέγονται οι υπάλληλοι του Κλάδου ΠΕ 
Νηπιαγωγών (προς.) ή ΠΕ Νηπιαγωγώνή ΤΕ Νηπιαγωγών 
(προσ.) ή ΤΕ 16 Νηπιαγωγών (προσ.) ή ΤΕ Βρεφονηπιοκό¬ 
μων ή ΤΕ9 Βρεφονηπιοκόμων ή ΤΕ16 Νηπιαγωγών, όπως 
ο Νόμος ορίζει. 

Προϊστάμενοι της Διεύθυνσης και των Τμημάτων ορίζο¬ 
νται πάντοτε με απόφαση του Προέδρου του Δ.Σ. οι κρι- 
νόμενοι από το Υπηρεσιακό Συμβούλιο υπάλληλοι. Σε πε¬ 
ρίπτωση που δεν έχουν οριστεί ή απουσιάζουν ή κωλύο¬ 
νται εφαρμόζονται οι διατάξεις, για αναπλήρωση, του 
άρθρου 36 του Ν. 2190/94 όπως κάθε φορά ισχύει. 


Άρθρο 9 

Για το διορισμό, τα καθήκοντα, τους περιορισμούς, το 
χρόνος εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, την εξέ¬ 
λιξη, τις επιλογές προϊσταμένων, την αναπλήρωση, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης , την ιατροφαρμα¬ 
κευτική περίθαλψη των υπαλλήλων κ.α., εφαρμόζονται οι 
εκάστοτε ισχύουσες νομοθετικές διατάξεις. 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις ισχύουσες κάθε φορά διατάξεις. 

Άρθρο 10 

Το Νομικό Πρόσωπο μπορεί να έχει εξωτερικούς συ¬ 
νεργάτες με σύμβαση μίσθωσης έργου των οποίωντα κα¬ 
θήκοντα και οι υποχρεώσεις αναφέρονται στον κανονι¬ 
σμό λειτουργίας. 

Άρθρο 11 

Οιπροβλεπόμενες απότονπαρόντα Ο.Ε.Υ. θέσεις κατά 
κλάδο καλύπτουν όλους τους εργαζόμενους στο Νομικό 
Πρόσωπο ανεξαρτήτως σχέσεως εργασίας καθώς και 
ορισμένο επιπλέον αριθμό θέσεων για την κάλυψη των 
υφιστάμενων και μελλοντικών αναγκών των Υπηρεσιών 
του Νομικού Προσώπου. 

Η κατανομή του προσωπικού στις Διευθύνσεις - Τρήμα¬ 
τα γίνεται πάντοτε με απόφαση του Προέδρου του Δ.Σ. 
του Νομικού Προσώπου, ανάλογα με τις ανάγκες των 
υπηρεσιών , τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα, κατά την οποία 
κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανήλικων τέκνων, έγκυες γυναίκες 
τόπος διαμονής κ.λ.π.) 

Άρθρο 12 

Κάθε άλλη λεπτομέρεια που αφορά τα καθήκοντα του 
προσωπικού καιτη λειτουργία των επί μέρους υπηρεσιών 
και δεν αναφέρονται αναλυτικά στον παρόντα οργανισμό 
ρυθμίζονται από τον Κανονισμό Λειτουργίας. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Οικονομικού έτους 2002 ο οποίος ενι- 
σχύεται από τους ΚΑΠ, τροφεία κλπ. ύψους 130.000.000 
δρχ. η 381.511,37 Ευρώ περίπου εφ' όσον προσληφθούν 
όλοι και για τα επόμενα έτη το ύψος της δαπάνης δεν μπο¬ 
ρεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιουλίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

( 6 ) 

Τροποποίηση του Κανονισμού Εκκαθάρισης Χρηματι¬ 
στηριακών Συναλλαγών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑ 
(Απόφαση 3/245/31.5.2002) 

Αφού έλαβε υπόψη: 

1. Τις παρ. 2 και 3 του άρθρου 105 του Ν. 2533/1997, 














14368 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


όπως συμπληρώθηκε με την παρ. 1 του άρθρου 9 του Ν. 
2651/1998 (ΦΕΚ248Α') «Ρυθμίσεις θεμάτων της χρηματι¬ 
στηριακής αγοράς, συγχώνευση Οργανισμού Ύδρευσης 
Θεσσαλονίκης (Ο.Υ.Θ) και Οργανισμού Αποχέτευσης 
Θεσσαλονίκης και άλλες διατάξεις (Ο.Α.Θ)». 

2. Τις διατάξεις των άρθρων 39-58 του ν. 2396/96 (ΦΕΚ 
73 Α') «Επενδυτικές υπηρεσίες στον τομέα των κινητών 
αξιών, επάρκεια ιδίων κεφαλαίων των επιχειρήσεων πα¬ 
ροχής επενδυτικών υπηρεσιών και των πιστωτικών ιδρυ¬ 
μάτων και άϋλες μετοχές» καθώς και 58 και 105 του Ν. 
2533/97 όπως ισχύουν. 

3. Την 9820/154/16.3.1999 (ΦΕΚ 900 Β') απόφαση του 
Δ.Σ. της Επιτροπής Κεφαλαιαγοράς όπως ισχύει. 

4. Την από 5828/21.5.2002 επιστολή του Κεντρικού Απο- 
θετηρίου Αξιών Α.Ε. 

5. Την από 20248/21.5.2002 επιστολή του Χρηματιστη¬ 
ρίου Αξιών Αθηνών. 

6. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα», το οποίο προστέθηκε με το άρθρο 27 του 
Ν. 2081/92 (ΦΕΚ 152 Α'/20.9.92), αποφασίζει ομόφωνα: 

Τροποποιεί την απόφαση του Διοικητικού Συμβουλίου 
της Επιτροπής Κεφαλαιαγοράς 9820/154/16.3.1999 
(ΦΕΚ Β' 900) «Κανονισμός Εκκαθάρισης Χρηματιστηρια¬ 
κών Συναλλαγών και Λειτουργίας του Συστήματος Αυλών 
Τίτλων (στο εξής «Κανονισμός»), όπως τροποποιήθηκε με 
τις αποφάσεις υπ’ αρ. 9/160/2.6.1999 (ΦΕΚ 1484 Β'), 
11/177/7.12.1999 (ΦΕΚ 188 Β'), 9/181/18.1.2000 (ΦΕΚ321 
Β'), 5/194/4.7.2000 (ΦΕΚ946 Β'), 11/201/10.10.2000 (ΦΕΚ 
1353 Β'), 1/215/10.5.2001 (ΦΕΚ667 Β'), 3/228/25.10.2001 
(ΦΕΚ 1641 Β'), 4/231/23.11.2001 (ΦΕΚ 1641 Β'), 
3/236/16.1.2002 (ΦΕΚ 112 Β'), 3/238/7.2.2002 (ΦΕΚ 345 
Β'), 1/241/28.3.2002 (ΦΕΚ 467 Β') και 6/243/30.4.2002 
(ΦΕΚ 763 Β') ως εξής: 

Άρθρο 1 

Μετά το άρθρο 8 του Κανονισμού προστίθεται άρθρο 
8α ως εξής: 

«Άρθρο 8α 

Μερίδα Εκδότριας μη εμφανισθέντων δικαιούχων 
ανωνύμων αξιών 

1. Το ΚΑΑ δημιουργεί, με ανάλογη εφαρμογή της παρ. 2 
του αρθρ. 73του παρόντος Κανονισμού, Μερίδα Εκδότριας 
μη εμφανισθέντων δικαιούχων ανωνύμων αξιών, στην περί¬ 
πτωση κατά την οποία έχει λάβει χώρα εταιρικό ή άλλο γε- 
γονόςτο οποίο απαιτεί καταχώριση ανωνύμων αξιών χωρίς 
να είναι γνωστά τα στοιχεία των δικαιούχων τους. 

2. Στη Μερίδα αυτή καταχωρούνται αποκλειστικά ανώ¬ 
νυμες αξίες που δεν ανήκουν κατά κυριότητα στην Εκδό- 


τρια. Οι αξίες αυτές μεταφέρονται στις Μερίδες των δι¬ 
καιούχων επενδυτών κατ’ εφαρμογή της παρ. 3 του αρθρ. 
73 του παρόντος Κανονισμού». 

Άρθρο 2 

Η παράγραφος 4 του άρθρου 49 του Κανονισμού κα- 
ταργείται. 

Άρθρο 3 

Το δεύτερο εδάφιο της παραγράφου 1 του άρθρου 52 
του Κανονισμού καταργείται. 

Άρθρο 4 

Με την παράγραφο 1 του άρθρου 52 του Κανονισμού 
προστίθενται νέες παράγραφοι 2 και 3 ως εξής: 

«2. Για δικαιούχους ονομαστικών αξιών τα πλήρη στοι¬ 
χεία των οποίων δεν είναι γνωστά στην Εκδότρια, η κατα¬ 
χώριση των αξιών διενεργείται σε Μερίδες μη εμφανισθέ- 
ντων μετόχων με ανάλογη εφαρμογή τωνπαρ. 1 έως 3του 
αρθρ. 73 του παρόντος Κανονισμού. Η καταχώριση ανω¬ 
νύμων αξιών οι δικαιούχοι των οποίων δεν είναι γνωστοί 
στην Εκδότρια, διενεργείται στον Ειδικό Λογαριασμό της 
Μερίδας του αρθρ. 8α με ανάλογη εφαρμογή των παρ. 1 
έως 3 του αρθρ. 73 του παρόντος Κανονισμού. 

3. Το ΚΑΑ καταχωρεί προσωρινά τις αξίες ή τα δικαιώ¬ 
ματα στους σχετικούς Λογαριασμούς, που προσδιορίζο¬ 
νται στο Αρχείο Κατανομής ή δημιουργούνται στις Μερί¬ 
δες μη εμφανισθέντων. Η καταχώριση αφορά υποχρεωτι¬ 
κά τη συνολική ποσότητα των αξιών του Μεταβατικού 
Λογαριασμού, που δημιουργήθηκε ως αποτέλεσμα του 
εταιρικού γεγονότος». 

Άρθρο 5 

Η υφισταμένη παράγραφος 2 του άρθρου 52 του Κανο¬ 
νισμού καταργείται, η δε υφισταμένη παράγραφος 3 του 
ίδιου άρθρου αναριθμείται σε 4. 

Άρθρο 6 
Ισχύς 

Η παρούσα απόφαση ισχύει από τη λήψη της. 

Από την έκδοση της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




